Кыргыз Республикасынын Министрлер Кабинетинин «Кыргыз Республикасынын Өкмөтүнүн «Толук метраждуу улуттук көркөм фильм чыгарууга мамлекеттик заказ жөнүндө» токтомуна өзгөртүүлөрдү киргизүү жөнүндө» токтом долбооруна

**МААЛЫМКАТ-НЕГИЗДЕМЕ**

**1. Долбоордун максаты жана милдеттери.**

Ушул долбоордун максаты жана милдети Кыргыз Республикасынын кинематография жаатындагы мыйзамдарын өркүндөтүү, кинотасмаларды уюштуруу боюнча кинематографиялык уюмдардын ишин жакшыртуу жана Кыргыз Республикасынын Министрлер Кабинетине «Кыргыз Республикасынын Өкмөтүнүн «Толук метраждуу улуттук көркөм фильм чыгарууга мамлекеттик заказ жөнүндө» токтомуна өзгөртүүлөрдү киргизүү жөнүндө» токтом долбоорун киргизүү болуп саналат.

Кыргыз Республикасынын Министрлер Кабинетинин «Кыргыз Республикасынын Өкмөтүнүн «Толук метраждуу улуттук көркөм фильм чыгарууга мамлекеттик заказ жөнүндө» токтомуна өзгөртүүлөрдү киргизүү жөнүндө» ушул токтом долбоору Кыргыз Республикасынын Конституциясынын 85-беренесине жана Кыргыз Республикасынын «Кыргыз Республикасынын Өкмөтү жөнүндө» конституциялык Мыйзамынын 10 жана 17-беренелерине ылайык иштелип чыккан.

**2. Сыпаттама бөлүгү.**

Токтом долбоору Республикасынын Президенти С.Н. Жапаровдун 2021-жылдын 5-майындагы Кыргызстан элине кайрылуусун, Кыргыз Республикасынын Жогорку Кеңешинин 2013-жылдын 26-июнундагы № 3317-V «Кыргыз Республикасынын «Кыргыз Республикасынын кинематографиясын мамлекеттик колдоо жөнүндө» Мыйзамын аткаруу жөнүндө» токтомун, Кыргыз Республикасынын Жогорку Кеңешинин Социалдык маселелер, билим берүү, илим, маданият жана саламаттык сактоо боюнча комитетинин 2019-жылдын 19-июнундагы «Кыргыз Республикасынын кинематографиясын мамлекеттик колдоо жөнүндө» Кыргыз Республикасынын Мыйзамын аткаруу мониторингисинин жыйынтыктары тууралуу чечимин, кинематография жаатындагы мыйзамдарын өркүндөтүү жана мамлекеттик буйрутма багыты боюнча тасмаларды тартууга кинематография уюмдарынын ишин жакшыртуу бөлүгүн аткаруу максатында иштелип чыккан:

«Мамлекеттик буйрутма багыты боюнча «Манас» эпосу, кичи эпостор, балдар жана өспүрүмдөр үчүн анимациялык тасмаларды, тарыхый инсандар тууралуу жана илимий-таанып билүүчү тасмаларды тартуу боюнча чаралар кабыл алынсын».

Кыргыз Республикасы эгемендүүлүккө ээ болгон күндөн тартып бүгүнкү күнгө чейин мамлекеттик буйрутма багыты боюнча 2013-жылы «Курманжан Датка» толук метраждуу эки сериялуу көркөм тасмасы экранга чыккан. Ошондой эле Кыргыз Республикасынын Жогорку Кеңеши тарабынан Алымбек Датка, Шабдан Баатыр, Тайлак Баатыр, Кожомкул Баатыр тууралуу улуттук толук метраждуу көркөм тасмаларына мамлекеттик буйрутма жөнүндө чечимдери кабыл алынган жана бул боюнча мыкты сценарийлерге конкурс өткөрүлгөн.

Акыркы жылдары жеке киностудиялар тарабынан тарыхый инсандар жөнүндө ошол инсандарды толук масштабдык деңгээлде чагылдырбаган тасмалар тартылып жаткандыгын баса белгилеп кетүүгө тийишпиз. Ошону менен бирге сынчылар төмөнкү көркөм деңгээлди, башкы каармандардын начар актердук аткаруулары, тасмадагы болуп жаткандар туура эмес тарыхый фондогу окуялар экендигин белгилешүүдө. Ушул сыяктуу тасмалар «кыргыз кереметиндеги» тасмалар сыяктуу көрүүчүлүк ийгиликтерди жарата алган жок.

Колдонуудагы токтомго киргизилип жаткан толуктоолор жана өзгөртүүлөр тартылып жаткан тасмалардын көркөм деңгээлин жогорулатууга, тасма тартууга тарых жаатында илимий кызматкерлерди, биографтарды, редакторлорду тартууга, сапаттуу сценардык портфелди түзүүгө көмөк көрсөтөт. Тасмалардын маалыматтары Кыргыз Республикасынын калкынын тарыхый эстеликтерди сактоого, баатырлардын баатырдыгы жана калыстыгы, элдин жашоосу, эзелки баалуулуктарды сактоо, Мекенди сүйүүгө, аны коргоого, калыстыкты орнотууга, адамдар жана мамлекеттер ортосундагы достук мамилелер жөнүндө окуялар менен тааныша ала турган кыргызстандыктардын жаңы муунун адеп-ахлактык-руханий тарбиялоого, улуттук фильмофондду тарыхый-маданий, көркөм баалуулуктарды көрсөткөн тасмалар менен толуктоо, ошондой эле кинематографиянын илимий жана маалыматтык базасын өнүктүрүүгө багытталган.

**3. Болжолдуу социалдык, экономикалык, укуктук, укук коргоочулук, гендердик, экологиялык, коррупциялык натыйжалардын болуу мүмкүнчүлүгү.**

Бул токтом долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык натыйжаларга алып келбейт.

**4. Коомдук талкуулоонун жыйынтыктары жөнүндө маалымат.**

Кыргыз Республикасынын «Кыргыз Республикасынын укуктук ченемдик актылары жөнүндө» Мыйзамынын 22-беренесин аткаруу максатында иштелип чыккан токтом долбоору коомдук талкуулоо үчүн Кыргыз РеспубликасынынПрезидентинин Администрациясынын сайтына жайгаштыруу үчүн жиберилет.

**5. Долбоордун мыйзамдарга ылайыктыгын талдоо.**

Сунушталган долбоор колдонуудагы мыйзамдардын ченемдерине, ошондой эле белгиленген тартипте күчүнө кирген, Кыргыз Республикасы катышуучу болгон, эл аралык келишимдерге каршы келбейт.

**6. Каржылоо зарылчылыгы жөнүндө маалымат**

Токтом долбоору республикалык бюджеттен кошумча каржылык чыгымдарга алып келбейт.

**7. Регулятивдик таасир берүүнү талдоо жөнүндө маалымат.**

Сунушталган долбоор ишкердик ишмердүүлүктү жөнгө салууга багытталбаганын эске алып, регулятивдик таасир берүүнү талдоо өткөрүү талап кылынбайт.

**Кыргыз Республикасынын,**

**Маданият, маалымат, спорт**

**жана жаштар саясаты министри К.О. Иманалиев**